A könyv címe: Ne fecséreldj több időt, kezdj MEDITÁLNI!

Szerző neve: Celine Claire

Fordította: Ildikó Urbán

© Copyright 2021 - Minden jog fenntartva.

A könyv bármely részének elektronikus úton vagy nyomtatott formában történő reprodukálása, sokszorosítása vagy továbbítása nem törvényes. Ennek a kiadványnak a rögzítése szigorúan tilos, és a könyv tárolása tilos, kivéve, ha a kiadó írásos engedélyével rendelkezik, kivéve a rövid idézetek használatát a könyvszemlében.

Első fejezet

Mi a meditáció?

A meditáció az a cselekvés, ahol az egyén olyan technikát használ, mint például az éberség, vagy ahol az elméjét egy konkrét tárgyra, személyre, gondolatra vagy cselekvésre irányítja. A meditáció edzi a figyelmet és a tudatosságot, ezáltal egy mentálisan tiszta és érzelmileg nyugodt és stabil állapotba kerül.

Bővebben a meditációról

A tudósok szerint a meditáció fogalma nehezen megfogalmazható mivel a különböző hagyományok más és más meditációs gyakorlatokat alkalmaznak. A meditáció számos vallási gyakorlat részét is képezi. Az ősi hindu szövegekben, a Védákban, találkozhatunk legkorábban a meditáció fogalmával (dhyana). A meditáció jelentős szerepet játszik a buddhizmus és hinduizmus elmélkedő repertoárjában.

A 19. századtól kezdődően az ázsiai meditációs technikákat más kultúrák is befogadták, ahol más, nem spirituális környezetben is alkalmazták őket, mint például az egészség vagy az üzleti élet. A meditáció segít a stressz, szorongás, depresszió és a fájdalom csökkentésében.

Ugyanakkor fokozza a belső békét, észlelést, önképet és a jól-létet.

A meditáció pontos meghatározása bizonyítottan nagy kihívást jelent, mivel a különféle hagyományok különböző gyakorlatai meglehetősen kiterjedt tartományt fednek le. Jellemzően a meditáció és a meditációs gyakorlatok fogalmát tévesen határozzák meg, amikor olyan gyakorlatokra hivatkoznak, melyek több kultúrában is megtalálhatók. Ez szinte bármelyik hagyomány lehet, amelyről úgy tartják, hogy edzi az elmét vagy együttérzésre és nyugalomra tanít.

Pontosan nem határozták meg a meditáció azon szükséges és alapvető jellegzetességeit, melyek a modern világban széles körben elfogadottak.

A meditáció fogalma és eredete

Az angol „meditation” kifejezés az ófrancia „meditacioun” valamint a latin „meditation” szavakból származik. Ez utóbbi az olasz „meditari” igéből alakult ki, melynek jelentése: gondolkodik, kieszel, elmélkedik vagy tűnődik.

A katolicizmusban a meditáció kifejezés II. Guigo, a 12. században élt szerzetes nevéhez fűződik, aki egy formális, szakaszokból álló meditációs folyamat részére utalt vele.